सृजन एनजीओ की स्थापना मनोरमा देवी ने की थी और उनकी मौत के बाद उनके बेटे और उनकी पत्नी इस एनजीओ को चला रहे थे। रिपोर्ट्स के मुताबिक राज्य सरकार और जिला प्रशासन के बैंक अकाउंट्स में रखे सरकारी धन को एनजीओ सृजन और सृजन के कर्मचारियों के बैंक एकाउंट्स में ट्रांसफर किया गया था। कई सरकारी विभागों की रकम सीधे विभागीय खातों में न जाकर या वहां से निकालकर ‘सृजन महिला विकास सहयोग समिति’ नाम के एनजीओ के छह खातों में ट्रांसफर कर दी जाती थी। सृजन घोटाले का खुलासा तब हुआ जब एक सरकारी अधिकारी ने चेक काटकर दिया लेकिन पता चला कि सरकारी अकाउंट में पैसे नहीं हैं।